Jette Varmer

Jette Varmer (født 1963) er en dansk forfatter, oversætter og foredragsholder.

Jette Varmer debuterede som forfatter i 1999. Det skete med en lyrisk rejseskildring, "Balladen i Haparanda – et halvt års sørejse med sejlbåden Kalif". Senere fulgte rejsebeskrivelsen "Over sø og land – fra Østersøen til Göta Kanal"  2012. Bogen beskriver et halvt års sørejse. Den kan læses som en rejsebeskrivelse, men er også et værdifuldt suppelement til lystsejlere, der planlægger en rejse på Göta Kanal. Herudover har hun skrevet en række bøger for børn og unge. Her skal nævnes ungdomsromanen "Elskede Peter – Glimt af Anne Franks liv", der fortæller hele historien om Anne Franks skæbne, fra anholdelsen i Baghuset midt i Amsterdam til Anne Frank døde af sult og tyfus i koncentrationslejren Bergen-Belsen. Bogen følger Anne Franks spor fra Amsterdam til Westerbork (Holland), Auschwitz og senere Bergen-Belsen. Romanen læses af både unge og voksne, der vil have et indblik i Anne Franks sidste måneder.

På årsdagen for Corona-pandemien udgav Jette Varmer fagbogen "Den sorte død – nedslag i pestens historie", som er en række spændende og uhyggelige fortællinger om pesten i Danmark og Europa. 

Jette Varmer er datter af forfatteren Hjørdis Varmer, der står bag en lang række historiske romaner, primært for børn. Sammen har de indtil 2009 drevet Forlaget Vadis.

Bibliografi

For voksne 
 Den sorte død - Nedslag i pestens historie, BoD, 2021. Er også udkommet som ebog
 Hallands Väderö i lommeformat, BoD, 2019. Er også udkommet som ebog.
 Hallands Väderö i fickformat, svensk BoD, 2019. Er også udkommet som ebog.
 Hallands Väderö - Naturfortællinger i øjenhøjde, BoD, 2018. Er også udkommet som ebog
Fugleperspektiv - Naturfortælinger i øjenhøjde, BoD, 2018. Er også udkommet som ebog
 Balladen i Haparanda – et halvt års sørejse med sejlbåden Kalif, Borgens Forlag 1999 (1. udgave, 1. oplag)
 Balladen i Haparanda – et halvt år i Østersøen og Den Botniske Bugt, Frydenlund 2013 (2. udgave, 1. oplag)
 Over sø og land - fra Østersøen til Göta Kanal, BoD, 2012. Er også udkommet som ebog

For børn og unge 
 Lyset i mosen (roman/højtlæsning), Forlaget Forum 2003
 Båden er væk (letlæsning), Vadis 2004
 Fyren på den røde motor-cykel (letlæsning), Vadis 2004
 Tusmørketræet (roman/højtlæsning), Vadis 2004
 Kon-Tiki – Rejsen over Stillehavet (roman/højtlæsning), Vadis 2005
 Kon-Tiki – Rejsen over Stillehavet (Ny, revideret udgave), BoD 2013. Er også udkommet som ebog
 Hjælp, vi er faret vild! (letlæsning), Vadis 2005
 Elskede Peter – Glimt af Anne Franks liv (roman for unge og voksne), Vadis 2006
 Hvor er farverne om natten? (billedbog, illustreret af Bodil Molich), Klematis 2006
 Kanelrejsen (julefortælling i 24 afsnit, illustreret af Bodil Molich), Klematis 2009

Andet 
 Dværgen i stenen, novelle til Handicap-Jul 2004
 Krokodillen under sengen, bidrag til DR’s antologi ’Godnathistorier for dig’ (udkommet som bog og cd), DR 2005
 Ørnenes rige, oversættelse af Brutus Östlings og Staffan Söderblomsts billedfortælling 'Örnarnas Rike'. Borgens Forlag 2008
 Rejeartikler til Politiken, Berlingske Tidende, Bådnyt og det tyske bådmagasin Yacht

Ekstern kilde/henvisning 
 Jette Varmer's officielle hjemmeside 

Rejsebogsforfattere fra Danmark i 1900-tallet
Børnebogsforfattere fra Danmark
Dansksprogede forfattere fra Danmark